
Ψυχαγωγική βραδιά με την Κοινο_Τοπία 

εν μέσω της Ευρωπαϊκής εβδομάδας βιώσιμης κινητικότητας
Με επιτυχία πραγματοποιήθηκε η ψυχαγωγική βραδιά της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr στο αίθριο του καταστήματος εστίασης Αυλή όπου τα μέλη και οι φίλοι της οργάνωσης γεύτηκαν εδέσματα και ποτά, μέσα από μια μεγάλη ποικιλία, σε ένα δροσερό περιβάλλον στην περιοχή της Εγλυκάδας. 
Η σύναξη των μελών έγινε εν μέσω της Ευρωπαϊκής Εβδομάδας Κινητικότητας   2023 -την οποία στηρίζει η Κοινο_Τοπία- και το θέμα της οποίας γι αυτή τη χρονιά είναι η Εξοικονόμηση ενέργειας. Γιατί είναι σημαντική η εξοικονόμηση ενέργειας μέσω της βιώσιμης αστικής κινητικότητας; Επειδή η ενεργειακή φτώχεια αυξάνεται λόγω του υψηλότερου κόστους για τους κατοίκους και τις επιχειρήσεις σε όλη την Ευρώπη. Εν τω μεταξύ, η λειτουργία των δημόσιων μεταφορών εξακολουθεί να αποτελεί υψηλό κόστος για τους προϋπολογισμούς των πόλεων - η μείωση αυτής της δαπάνης μέσω ενεργειακά αποδοτικών μεταφορών θα στηρίξει προσιτές και βιώσιμες υποδομές μεταφορών.
Μετά την αδικαιολόγητη εισβολή της Ρωσίας στην Ουκρανία, είναι επίσης κρίσιμο να μειωθεί η εξάρτηση από το ρωσικό πετρέλαιο και να στραφούν σε βιώσιμες πηγές ενέργειας, οι οποίες θα οδηγήσουν ταυτόχρονα την Ευρώπη προς ένα κλιματικά ουδέτερο μέλλον έως το 2050.

Η συλλογική δράση για τη μείωση της χρήσης ενέργειας έχει ήδη θετικό αντίκτυπο στα αποθέματα καυσίμων και τις τιμές, αλλά πρέπει να γίνουν περισσότερα! Φέτος, ας διερευνήσουμε τρόπους για να βεβαιωθούμε ότι οι συνήθειές μας στην κινητικότητα συμβάλλουν σε αυτές τις συλλογικές προσπάθειες.

Η βραδιά είχε και ένα σκοπό, αυτό της γνωριμίας παλιών και νέων φίλων της Κοινο_Τοπίας με απώτερο στόχο την ενδυνάμωση της δράσης τους και την αποτελεσματικότερη κοινωνική παρέμβασή τους. Μέλη και υποστηρικτές της Κοινο_Τοπίας μπορούν να εγγραφούν πολίτες που πιστεύουν στις αρχές της επισκεπτόμενοι τον πολυχώρο της Καραϊσκάκη 153, μεταξύ Γεροκωστοπούλου και Πατρέως, ισόγειο Δευτέρα, Τρίτη, Τετάρτη 11πμ-2μμ & Πέμπτη, Παρασκευή 7-9μμ
Για τη διαφύλαξη της αμεροληψίας και αντικειμενικότητάς της η Κοινο_Τοπία είναι αυτοχρηματοδοτούμενη από τα μέλη, τους φίλους και τους υποστηρικτές της μέσω των συνδρομών, δωρεών, πώλησης των εκδόσεων της και εκδηλώσεων.

